Document ID: 31995D0431

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Οκτωβρίου 1995 που τροποποιεί την απόφαση 89/540/ΕΟΚ της Επιτροπής για την οργάνωση ενός προσωρινού πειράματος σχετικά με την εμπορία σπόρων προς σπορά και πολλαπλασιαστικού υλικού (95/431/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/400/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά τεύτλων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13α,
την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13α,
την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά δημητριακών (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13α,
την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας σπόρων προς σπορά των ελαιούχων και κλωστικών φυτών (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12α,
Εκτιμώντας:
ότι η απόφαση 89/540/ΕΟΚ (5) οργάνωσε ένα προσωρινό πείραμα σε κοινοτικό επίπεδο με σκοπό να εκτιμηθεί κατά πόσο με τους ανεπίσημους επιτόπιους ελέγχους μπορεί να εξασφαλισθεί απλούστευση των διαδικασιών για την επίσημη πιστοποίηση των σπόρων προς σπορά που απαιτείται σύμφωνα με τις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ χωρίς σημαντική υποβάθμιση της ποιότητας των σπόρων προς σπορά 7 ότι σύμφωνα με την κτηθείσα εμπειρία κατά τη διάρκεια του πειράματος, που διαρκεί μέχρι τις 30 Ιουνίου 1996, έχει καταστεί προφανές ότι είναι επιθυμητή η τροποποίηση της ανωτέρω απόφασης ώστε να εξασφαλισθεί η εξαγωγή των καταλλήλων συμπερασμάτων από τα αποτελέσματα του πειράματος 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 στοιχείο ζ) της απόφασης 89/540/ΕΟΚ αντικαθίσταται ως εξής:
«ζ) i) Τα κράτη μέλη δύνανται να προβλέπουν επίσημο εργαστηριακό έλεγχο των σπόρων προς σπορά για την ποικιλιακή ταυτότητα και καθαρότητα με, κατά περίπτωση, μορφολογική, φυσιολογική ή βιοχημική ανίχνευση, εφόσον τα αποτελέσματα των ανωτέρω εργαστηριακών ελέγχων κρίνεται ότι παρέχουν πρόσθετη πληροφόρηση σε σχέση με τα αποτελέσματα του επίσημου μετέπειτα ελέγχου.
ii) Για τα είδη για τα οποία τα κράτη μέλη προβλέπουν τέτοιους ελέγχους σε συνδυασμό με τον επίσημο μετέπειτα έλεγχο σύμφωνα με το στοιχείο ε) του παρόντος άρθρου, τα ποσοστά 10 % και 20 % που αναφέρονται στο στοιχείο γ) του παρόντος άρθρου αντικαθίστανται με 5 % και 15 % αντιστοίχως.
iii) Στην περίπτωση που τα προκύπτοντα αποτελέσματα είναι αρνητικά, οι σπόροι που προέρχονται από αυτήν την παρτίδα σπόρων προς σπορά κανονικά δεν εγκρίνονται για επίσημη πιστοποίηση.».
Άρθρο 2
Η ακόλουθη περίπτωση προστίθεται μετά την τελευταία περίπτωση του άρθρου 4 παράγραφος 3 της απόφασης 89/540/ΕΟΚ:
«- τα αποτελέσματα του επίσημου εργαστηριακού ελέγχου των σπόρων προς σπορά που διεξήχθησαν σύμφωνα με το άρθρο 2 στοιχείο ζ).».
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 16 Οκτωβρίου 1995.

Labels: 3
6